2014. márc. 14. 11:37
A Renault Sport vezetői örülnek, mivel a Red Bull Racing és a Toro Rosso jól kezdte a felkészülést, igaz, a Lotus és a Caterham nem annyira. Általában véve pozitív az osztályzat.
Rob White helyettes ügyvezető elmondta, "az volt a legfőbb célunk, hogy beállítsuk a paramétereket, közelebb jussunk minden egyes alkatrész határához, így ledolgozva a kiesett időt". "Egyes csapatokkal sokkal közelebb vagyunk a határokhoz, míg mások esetében még áll előttünk egy kis út, de sikerült haladni a visszatérést tartalmazó tervvel"- jegyezte meg.
Remi Taffin szintén eredményes napról beszélt, igaz, a Caterham és a Lotus számos gonddal küzdött. "Összességében nagyon sokat tanultunk ma, és mindent részleteiben veszünk át, hogy az összes területen fejlődjünk. A kezdésről elmondható, általában véve bátorító volt"- mondta a szakember.
"Az volt a célunk, hogy olyan sokat tudjunk menni, amennyit csak lehet, halmozzuk az információkat. Egyes csapatokkal elértük ezt, míg mások esetében nem sikerült. Lenyűgözött a Red Bull megbízhatósága és teljesítménye - mindkét edzésen -, miközben Daniel egy versenytávnál is többet tett meg a két edzés alatt. Sebastian szintén közel volt ehhez"- részletezte. "A teljesítményt illetően is sokkal jobban állunk, és ennél még több fog jönni, ami nagyon pozitív. A Scuderia Toro Rosso a legtöbb kört teljesítette az első edzésen, és a relatív tempó is erős volt. A második edzésen ismét remekül mentek, de még tennünk kell, hogy javítsunk a vezethetőségen és az energiamenedzsmenten. A hétvége jól indul."
Pillanatképek a 2014-es Ausztrál Nagydíj pénteki napjáról: Pályán a srácok (Frissítve)